Sangen var Israels første bidrag i Eurovision Song Contest, og Ilanit framførte den på hebraisk. Årsaken til at Israel fikk delta i en europeisk sangkonkurranse, skyldes at Israel ligger innenfor Det europeiske kringkastingsområdet. Den israelske rikskringkasteren er også et fullverdig medlem av Den europeiske kringkastingsunion. Illanit var sist ut på scenen 7. april 1973, etter Frankrikes bidrag. I avstemningen fikk låten 97 poeng og endte med det på fjerdeplass. Dette er en av de sterkeste debuter i Eurovision Song Contest-historien. Komponisten Nurit Hirsch var også dirigent for det israelske bidraget. Ehud Manor skrev senere seks andre israelske Eurovision-bidrag.